تئی شہرءِ ایتکیں موسم
دلکش انت چنچو تئی شہر ءِ ابیتکیں موسم
ھشکیں پن وھدے کپنت گیدی ءِ دلبندءِ سرا
تو کہ مھناہیں گُشان ءَ وتی تالان کن ئے
شنگ بیت درین ءِ ہُمک شل منی بند بند ءِ سرا
ماہکان، نود، سمین، نوبت ءِ شپ، پُلیں ھتم
واہگ ءِ پاکیں راہ ءَ مہر ءُ وفا ءِ دودانت
شہر ءِ شیر دروشمیں شررنگانی شپ کجّلیں چم
بیگاہاں انچو خُمارانت دل ءِ زنگاں شودانت
کیف صدگنجیں کہ تاسانی تہا چول جننت
کئیت بالاد ءِ تئی دُرّیں صدف گیر منا
کوہیں دلبند ءِ سرا ایرانت تئی پُلیں بدن
یات پِرّین انت چوشیں موسم ءَ سک دیر منا
دلکش انت چنچو تئی شہرءِ ایتکیں موسم
مبارك قاضى